Document ID: 31999R1749

31999R1749
L 214/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1749/1999 НА КОМИСИЯТА
от 23 юли 1999 година
за изменение на Регламент (EО) № 2214/96 относно подиндексите на хармонизираните индекси на потребителските цени
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2494/95 на Съвета от 23 октомври 1995 г. относно хармонизираните индекси на потребителските цени (1),
след консултация с Европейската централна банка (2),
(1)
като има предвид, че по силата на член 5, параграф 1, буква б) от Регламент (EО) № 2494/95 всяка държава-членка следва да произведе хармонизиран индекс на потребителските цени (ХИПЦ);
(2)
като има предвид, че Регламент (EО) № 2214/96 на Комисията (3) определя подиндексите на ХИПЦ на база КЛППЦ/ХИПЦ (класификация на индивидуалното потребление по предназначение и превод съгласно изискванията за адаптиране към нуждите на ХИПЦ) класификация;
(3)
като има предвид, че класификацията КЛППЦ от октомври 1998 г. и класификацията КЛППЦ/ХИПЦ, формирана с Регламент (EО) № 1749/96 на Комисията (4), изменен с Регламенти (EО) № 1687/98 (5) и (EО) № 1688/98 (6) на Съвета, изисква адаптиране на подиндексите на ХИПЦ;
(4)
като има предвид, че мерките, предвидени в настоящия регламент, съответстват на мнението на Статистическия програмен комитет (СПК), създаден с Решение 89/382/ЕИО, Евратом на Съвета (7),
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (EО) № 2214/96 са заменени с приложения I и II към настоящия регламент.
Член 2
Държавите-членки коригират процедурата за събиране и предаване на данни съгласно изискванията на настоящия регламент най-късно до декември 1999 г., като започват с индекса за януари 2000 г.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 1999 година.

Labels: 3
12
2
18